《穷年守岁五首 其五》
明代·郑潜

穷年坐未尽，新岁行相迎。曙光接海色，微雨兼飞霙。

振衣趋幕府，矫首瞻祌京。缥缈鹓鹭班，中有韦布行。

吾生胡独难，奔走事远征。五见海峤春，万邦怀圣明。

举酒寿天地，当饮不尽觥。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。